**NOLIKUMS**

**„Par LPB Goda biedra statusa piešķiršanu”**

(izstrādāts, pamatojoties uz LPB statūtu 5.3.1. punktu, pieņemts kopsapulcē 04.04.2025.)

**1. Vispārīgie noteikumi.**

1.1. Šis nolikums (turpmāk tekstā – Nolikums) nosaka Latvijas Psihoterapeitu biedrības (turpmāk tekstā – LPB) Goda biedra (turpmāk tekstā – Goda biedrs) statusa piešķiršanas un anulēšanas kārtību.

1.2. LPB Goda biedra statusa piešķiršana ir cieņas un atzinības apliecinājums izcilākiem kolēģiem. Par Goda biedru var kļūt persona, kura ar savu zinātnisko vai prakstisko darbu ir ievērojami sekmējusi LPB darbību un attīstību vai kurai ir izcili nopelni LPB mērķu īstenošanā.

1.3. LPB Goda biedram ir biedru tiesības un pienākumi.

1.4. LPB Goda biedrs ir atbrīvots no pienākuma maksāt biedru naudu.

1.5. LPB Goda biedrs var jebkurā laikā atteikties no Goda biedra statusa, par to paziņojot LPB valdei.

1.6. Informācija par LPB Goda biedru ir pieejama biedrības mājas lapā sadaļā LPB Goda biedri.

**2.Goda biedra statusa piešķiršana.**

2.1. Personu Goda biedra statusa saņemšanai var izvirzīt LPB dalīborganizācija/virziena biedrība, LPB valdes locekļi, LPB komisiju locekļi vai ikviens LPB biedrs, iesniedzot LPB valdei rakstisku priekšlikumu, kurā norāda Goda biedra statusa saņemšanai izvirzītās personas:

2.1.1. vārdu, uzvārdu, īsu profesionālās darbības aprakstu;

2.1.2. dzīves aprakstu (personas elektrosniski parakstītu Curriculum Vitae);

2.1.3. iesniegumu (vispusīgu to nopelnu aprakstu, par kuriem izvirza personu Goda biedra statusa saņemšanai no 1 līdz 2 lpp).

2.2. LPB valde izvērtē Goda biedra statusa piešķiršanai izvirzītās personas darbību, nopelnus un pieņem lēmumu virzīt priekšlikumu LPB kopsapulcei. LPB kopsapulcē biedri balso par konkrētās personas LPB Goda biedra statusa piešķiršanu.

2.3.LPB valde var anulēt LPB Goda biedra statusu pamatojoties uz LPB Ētikas komisijas lēmumu.

2.4. LPB Goda biedra statuss var tikt piešķirts ne vairāk kā vienai personai gadā.

2.5. LPB valde Goda biedram izsniedz LPB Goda biedra diplomu svinīgā pasākumā.

2.6. Ar Goda biedra statusa saņēmēja piekrišanu, tiek ievietota informācija LPB mājas lapā, norādot personas vārdu, uzvārdu un Goda biedra statusa piešķiršanas datumu (kopsapulcē pieņemtā lēmuma datums), īsu biogrāfijas aprakstu un portretu.